ལོ་ངོ་ཉི་ཤུའི་སྔོན་དུ་སློབ་སྔོན་འཛིན་གྲྭ་དང་བྱིས་གཉོར་ཁང་།ཐ་ན་ལོ་རིམ་དང་པོ་དང་གཉིས་པ་སོགས་སུ་འགྲིམ་པའི་བྱིས་པ་ཚོའི་དུས་ཚོད་མང་ཤོས་ནི་རྩེད་མོ་ལ་གཡེང་ཡོད་ཅིང་།རྩེད་རྡོ་སྒྲིག་པ་དང་རི་མོ་བྲིས་ནས་འཆར་ཡན་གྱི་འཇིག་རྟེན་ལ་གཡེང་ནས།འཆར་སྒོ་དེ་དག་རང་གི་ཀླད་པར་འཆར་བའམ་སློབ་གྲོགས་ཚོ་དང་མཉམ་དུ་མངོན་དུ་འགྱུར་བར་འབད་བཞིན་ཡོད།འོན་ཀྱང་ད་ལྟ་དེ་དག་རིམ་བཞིན་དགེ་རྒན་གྱི་སློབ་ཁྲིད་ཀྱིས་ཚབ་བྱས་ཡོད།སློབ་ཁྲིད་འདི་དག་ནི་སྤྱིར་བཏང་ལོ་རིམ་མཐོ་བའི་སློབ་མ་ཚོ་ཁོ་ནར་འཚམ་པོ་ཡོད་པ་ཞིག་ཡིན་མོད།སློབ་གྲྭ་མང་པོ་ཞིག་ཏུ་ལོ་བཞི་དང་ལྔ་ནས་བཟུང་སློབ་གསོ་དངོས་ཀྱི་མགོ་རྩོམ་བཞིན་ཡོད་ཅིང་།མི་ཚོས་སློབ་གསོ་སྔ་ཙམ་ནས་མགོ་མ་བཙུགས་ན་བྱིས་པ་ཚོའི་འབྲི་ཀློག་དང་ཨང་རྩིས་སོགས་ཀྱི་ཐད་ནས་གཞན་གྱི་རྗེས་སུ་ལུས་ཏེ་ནམ་ཡང་བྱིས་པ་གཞན་གྱི་རྗེས་མི་ཆོད་པའི་བློ་དོགས་སྐྱེ་བཞིན་ཡོད།